[{"text_idx": "#000000", "text": "Gall UKIP ennill hyd at naw sedd yn etholiadau'r Cynulliad"}, {"text_idx": "#000001", "text": "Gallai UKIP ennill hyd at naw sedd yn etholiad Cynulliad 2016, yn o\u0302l dadansoddiad arbenigol o arolwg barn newydd."}, {"text_idx": "#000002", "text": "Yn y pleidleisiau etholaethol, mae'r arolwg gan ITV a Chanolfan Llywodraethiant Cymru, yn rhoi Llafur ar y blaen gyda 35% (-4), y Ceidwadwyr gyda 23% (dim newid), Plaid Cymru 20% (+2), UKIP 15% (+2) a'r Democratiaid Rhyddfrydol 5% (-1)."}, {"text_idx": "#000004", "text": "Fe fyddai gan y Ceidwadwyr 12 sedd (-2), Plaid Cymru 10 sedd (-2), UKIP naw, a'r Dem Rhydd gyda dwy sedd (-3)."}, {"text_idx": "#000005", "text": "Mae'r dadansoddiad, gan yr Athro Roger Scully o Ganolfan Llywodraethiant Cymru, Prifysgol Caerdydd, yn cymryd i ystyriaeth y rhestr pleidleisio ranbarthol ar gyfer y 20 o'r 60 AC etholedig gan ddefnyddio math o gynrychiolaeth gyfrannol."}, {"text_idx": "#000007", "text": "Petai'r blaid Lafur yn ennill 27 o seddi ym Mae Caerdydd, byddai'n wynebu'r dewis o lywodraethu fel llywodraeth leiafrif, neu ddod i gytundeb gydag un o'r pleidiau eraill."}, {"text_idx": "#000008", "text": "Mae'n ymddangos nad yw ethol Jeremy Corbyn fel arweinydd y blaid Lafur yn yr haf wedi cael effaith syfrdanol ar ffigyrau'r arolwg."}, {"text_idx": "#000009", "text": "Dywedodd yr Athro Scully : \"Mae Llafur yn parhau i fod dipyn ar y blaen i'r pleidiau erai"}, {"text_idx": "#000010", "text": "\"Ond rydym wedi gweld eu cefnogaeth ar gyfer yr etholiad yn llithro, yn enwedig ers mis Medi."}, {"text_idx": "#000011", "text": "\"Fodd bynnag, y prif beth rydym wedi ei ddysgu o'r canfyddiadau hyn, yw bod rhagolygon yn dangos y gall UKIP ennill naw sedd ar y rhestr ranbarthol ar hyn o bryd: dau ym mhob rhanbarth o Gymru ac eithrio Gorllewin De Cymru."}, {"text_idx": "#000012", "text": "\"Mae'n rhaid i ni gofio y gall y niferoedd yma newid rhwng rw\u0302an a mis Mai, gyda dim ond newidiadau bychan yn newisiadau'r cyhoedd, fe ellir rhagweld UKIP yn ennill nifer yn llai o seddi.\""}, {"text_idx": "#000013", "text": "Roedd gan yr arolwg ar gyfer ITV a Chanolfan Llywodraethiant Cymru sampl o 1,005 o oedolion yng Nghymru, ac fe gynhaliwyd yr arolwg gan YouGov rhwng 30 Tachwedd - 4 Rhagfyr 2015.ll."}, {"text_idx": "#000014", "text": "Prif StraeonEisteddfod: Corau'n galw am ailystyried newidiadauPublished19 munud yn o\u0302lUndeb prifathrawon yn gwrthod cynnig cyflog newyddPublished2 awr yn o\u0302lMo\u0302n: 'Siom' ymgyrchwyr ar o\u0302l caniata\u0301u fferm solarPublished13 awr yn o\u0302l"}, {"text_idx": "#000016", "text": "Undeb prifathrawon yn gwrthod cynnig cyflog newydd"}, {"text_idx": "#000027", "text": "Carchar yn 'agoriad llygad i anghyfiawnder'"}]